สวัสดีค่ะ ดิฉันอายุ 22 ปี มีอาการเจ็บกลางอก ร้าวไปถึงกลางหลัง สาเหตุเริ่มต้นคาดว่าน่าจะเกิดจากการจามค่ะ อาการเป็นมาประมาณสองอาทิตย์แล้วค่ะ จะเริ่มมีอาการหนักเมื่อมีการจาม หลังจากจามแล้วอาการก็เป็นหนักขึ้น จะเกิดทั้งเวลาที่ขยับตัวแรง ก้ม หรือนั่งกดทับบริเวณอกค่ะ (ก่อนอื่นต้องแจ้งก่อนค่ะ ส่วนตัวมีอาการภูมิแพ้ อยู่แล้วค่ะ และตอนนี้ท้องด้วยค่ะ) อยากทราบถึงสาเหตุ วิธีแก้ไข และรักษาเบื้องต้นค่ะ ขอบค่ะ
สวัสดีค่ะ อาการเจ็บกลางอกดังกล่าวมา อาจเกิดจาก-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน หากไอมากๆหรือไปกดทับบ่อยๆ อาจจะเกี่ยวกับสาเหตุนี้มากที่สุด-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย ในคนท้องก็เกิดได้บ่อย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วยหากมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรพบแพทย์เพื่อตรวจร่างกายและตรวจคลื่นไฟฟ้าหัวใจเพิ่มเติมในเบื้องต้น ควรหลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวดที่ปลอดภัยในคนท้องเช่นพาราเซตามอล รับประทานอาหารอ่อนๆย่อยง่าย ไม่นอนทันทีหลังรับประทานอาหาร และที่สำคัญควรรักษาอาการไอที่มีอยู่ด้วย โรคจึงจะดีขึ้นได้ค่ะ